Сярод ідэяў і прапановаў, якія прагучалі на канфэрэнцыі, я бы вылучыў ідэю стварэньня своеасаблівага клюбу для тых заходніх журналістаў, што пішуць пра Беларусь. Яны маглі б у рамках гэтага клюбу абменьвацца інфармацыяй, дзяліцца сваімі ўражаньнямі і, магчыма, памылкамі, каб не паўтараць іх. Іншая ідэя – стварэньне міжнароднага інтэрнэт-сайту, на якім бы зьбіралася ўся інфармацыя, усе навіны і зьвесткі, зьвязаныя зь Беларусьсю, адкуль бы любы заходні сродак масавай інфармацыі мог браць інфармацыю. Абмяркоўвалася таксама магчымасьць стварэньня своеасаблівага ўсходнеэўрапейскага агенцтва, якое б пастачала інфармацыю з Украіны, Беларусі і Малдовы ў замежныя СМІ.